CELEX: 32017R0748
Language: et
Date: 2016-12-14 00:00:00
Title: Komisjoni delegeeritud määrus (EL) 2017/748, 14. detsember 2016, millega muudetakse Euroopa Parlamendi ja nõukogu määruse (EL) nr 510/2011 I lisa, et võtta arvesse 2013., 2014. ja 2015. aastal registreeritud uute väikeste tarbesõidukite massi muutumist (EMPs kohaldatav tekst )

29.4.2017   
            
            
               ET
            
            
               Euroopa Liidu Teataja
            
            
               L 113/9
            
         KOMISJONI DELEGEERITUD MÄÄRUS (EL) 2017/748,
   14. detsember 2016,
   millega muudetakse Euroopa Parlamendi ja nõukogu määruse (EL) nr 510/2011 I lisa, et võtta arvesse 2013., 2014. ja 2015. aastal registreeritud uute väikeste tarbesõidukite massi muutumist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist, (1) eriti selle artikli 13 lõiget 5,
   ning arvestades järgmist:
   
               (1)
            
            
               Iga uue väikese tarbesõiduki süsinikdioksiidi eriheite arvutamiseks kasutatavat keskmise massi väärtust tuleb kohandada iga kolme aasta järel, et võtta arvesse kõiki liidus registreeritud uute sõidukite keskmise massi osas toimunud muutusi.
            
         
               (2)
            
            
               2013., 2014. ja 2015. kalendriaastal toimunud uute töökorras väikeste tarbesõidukite massi andmete kontrollimise põhjal on ilmne, et keskmine mass on suurenenud ja et määruse (EL) nr 510/2011 I lisa punkti 1 alapunktis b osutatud arvu M0 tuleks seepärast kohandada.
            
         
               (3)
            
            
               Uus väärtus tuleks kindlaks määrata ainult selliseid massiväärtusi arvesse võttes, mida asjaomastel sõidukitootjatel oli võimalik tõendada; massiväärtusi, mis olid ilmselgelt valed (st alla 500 kg) või mis olid seotud määruse (EL) nr 510/2011 reguleerimisalasse mitte kuuluvate sõidukitega (st massiga üle 2 840 kg), arvesse ei võetud. Lisaks põhineb uus väärtus kaalutud keskmisel, mille puhul võetakse arvesse igal võrdlusaastal registreeritud uute sõidukite arvu.
            
         
               (4)
            
            
               Eelnevat silmas pidades tuleks alates 2018. aastast kohaldatavat M0 väärtust suurendada 60,4 kg võrra – 1 706,0 kilogrammilt 1 766,4 kilogrammini,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 510/2011 I lisa punkti 1 alapunkt b asendatakse järgmisega:
   
      „Alates 2018. aastast:
      CO2 eriheite tase = 175 + a × (M – M0),
      kus
      
                  M
               
               
                  =
               
               
                  sõiduki mass kilogrammides (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093;“.
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 145, 31.5.2011, lk 1.